Ego Henricus, Trecensis episcopus, notum fieri volo omnibus tam futuris quam presentibus, quod Gaufridus Furnerius et Symon, filius ejus, et Gaucherius, frater Herberti Crassi, libere dederunt Sancte-Marie et fratribus Pontiniacensis monasterii totum usuarium in omnibus terris suis et in boschis, et in planis; et ut hoc datum firmius sine calumnia et liberius, absque ullorum aliorum impedimento, possiderent, iterum in nostra presentia concesserunt, et sigillo nostro muniri voluerunt. Testes sunt: Petrus, abbas Sancti-Petri de Alnaio; Wilelmus, abbas Sancti-Martini; Evrardus, abbas Sancti-Lupi Trecensis; Manasses, archidiaconus Trecensis et Falco itidem archidiaconus; magister Geboinus, cantor; Otranus et Gualterius Bozacredus, monachus. Actum anno Dominice Incarnationis millesimo centesimo quadragesimo septimo.